

**VÝZVA NA PREDLOŽENIE PONUKY V RÁMCI ZADÁVANIA KONKRÉTNEJ ZÁKAZKY S POUŽITÍM DYNAMICKÉHO NÁKUPNÉHO SYSTÉMU EEaP 01\_2023**

V súlade s § 61 ods. 3 zákona č. 343/2015 Z. z. o verenom obstarávaní a o zmene a doplnení niektorých zákonov v znení neskorších predpisov (ďalej len „zákon o verenom obstarávaní“ v príslušnom gramatickom tvare) Vás týmto obstarávateľská organizácia: Dopravný podnik Bratislava, akciová spoločnosť, so sídlom: Olejkárska 1, 814 52 Bratislava, IČO: 00 492 736, zapísaná v OR OS Bratislava I, oddiel: Sa, vložka č. 607/B v rámci zriadeného DNS s názvom: - „Dodávka elektrickej energie a zemného plynu“, ktoré zriadil verejný obstarávateľ Technické siete Bratislava, a. s., Primaciálne námestie 1, 814 99 Bratislava, IČO: 54 302 102 na základe centralizovanej činnosti vo verejnom obstarávaní podľa § 15 zákona o verejnom obstarávaní

**vyzýva na predloženie ponuky**

v rámci konkrétnej zákazky s názvom: „**Dodávka elektrickej energie pre DPB, a. s. \_ kategória 1\_výzva EEaP 01\_2023“,** zadávanej s použitím dynamického nákupného systému v rámci systému JOSEPHINE, ktorého oznámenie o vyhlásení verejného obstarávania bolo zverejnené v Európskom vestníku pod značkou 2023/S 045-131206 zo dňa 03.03.2023 zverejnené vo Vestníku verejného obstarávania vedeného Úradom pre verejné obstarávanie č. 48/2023 pod značkou 10003-MUT zo dňa 06.03.2023.

1. **Odkaz na internetovú adresu, na ktorej sú súťažné podklady a táto výzva na predkladanie ponúk v rámci zadávania konkrétnej zákazky s použitím dynamického nákupného systému podľa § 43 ods. 1 zákona o verejnom obstarávaní dostupné:**

[**https://josephine.proebiz.com**](https://josephine.proebiz.com)

**<https://josephine.proebiz.com/sk/tender/40178/summary>**

**<https://www.uvo.gov.sk/vyhladavanie-zakaziek/detail/dokumenty/423279>**

1. **Identifikátor zadávanej konkrétnej zákazky s použitím dynamického nákupného systému**

**40178**

1. **Odkaz na dokument, v ktorom sú uvedené doklady vyžadované na preukázanie splnenia podmienok účasti**

Podmienky účasti ako i spôsob ich preukázania sú uvedené v oznámení o vyhlásení verejného obstarávania a v súťažných podkladoch.

1. **Predmet zákazky**
	1. **Názov konkrétnej zákazky zadávanej s použitím dynamického nákupného systému**

**„Dodávka elektrickej energie pre DPB, a. s. \_ kategória 1\_výzva EEaP 01\_2023“**

* 1. **Druh konkrétnej zákazky zadávanej s použitím dynamického nákupného systému**

tovar

* 1. **Číselný kód pre hlavný predmet a doplňujúce predmety konkrétne zákazky zadávanej s použitím dynamického nákupného systému z Hlavného slovníka, prípadne alfanumerický kód z Doplnkov ho slovníka Spoločného slovníka obstarávania (CPV)**

Hlavný predmet: Hlavný slovník: Doplnkový slovník:

09310000-5 Elektrická energia

66132000-4 Sprostredkovanie predaja komodít

* 1. **Podrobné vymedzenie (špecifikácia) predmetu konkrétnej zákazky zadávanej s použitím dynamického nákupného systému, technické požiadavky:**

**Zoznam odberných miest tvorí samostatnú časť tejto výzvy na predloženie ponuky.**

**Príloha č. 1\_Zoznam odberných miest elektrickej energie DPB**

* 1. **Predpokladaná hodnota konkrétnej zákazky zadávanej s použitím dynamického nákupného systému**

6 792 254,01€ bez DPH

* 1. **Miesto dodania predmetu konkrétne zákazky zadávanej s použitím dynamického nákupného systému**

Úspešný uchádzač bude poskytovať požadované služby \_ dodávku elektrickej energie do odberných miest uvedených v prílohe číslo 1 tejto výzvy

* 1. **Jazyk, v ktorom možno predkladať ponuku**

Slovenský jazyk

* 1. **Požadované zábezpeky a záruky**

Neuplatňuje sa.

* 1. **Osobitné podmienky**

Neuplatňuje sa.

* 1. **Typ zmluvného vzťahu:**

Zmluva o dodávke elektriny podľa prílohy číslo 7 tejto výzvy.

* 1. **Lehota viazanosti ponuky**

3 mesiace

1. **Obsah ponuky**
	1. Návrh na plnenie kritéria - Vyplnený záväzný návrh na plnenie v informačnom systéme JOSEPHINE

**Zákazka nie je rozdelená na časti. Uchádzač predloží ponuku na celý predmet zákazky, špecifikované v informačnom systéme JOSEPHINE.**

* 1. Za predloženú ponuku sa nepovažuje ponuka poslaná prostredníctvom Komunikácie, nakoľko informačný systém JOSEPHINE takúto ponuku neakceptuje. **Ponuka sa predkladá prostredníctvom záložky Ponuky/žiadosti.**
1. **Pomocné dokumenty na vyhodnotenie ponúk**
	1. Za účelom vyhodnotenia ponúk uchádzač vloží do informačného systému JOSEPHINE nasledovné dokumenty:

● Návrh na plnenie kritérií

* Čestné vyhlásenie uchádzača, že:
* ak ponuku nevypracoval sám uvedie údaje o osobe, ktorej služby alebo podklady pri vypracovaní ponuky uchádzač využil

Vzor čestného vyhlásenia je uvedený v prílohe č. 2 tejto výzvy na predloženie ponuky.

1. **Lehota na predkladanie ponúk**

Lehotu na predkladanie ponúk obstarávateľská organizácia stanovila do **16.05.2023, 09:00 hod**. miestneho času.

1. **Adresa, na ktorú sa ponuky predkladajú**

[**https://josephine.proebiz.com/sk/tender/40178/summary**](https://josephine.proebiz.com/sk/tender/40178/summary)

1. **Lehota na otváranie ponúk**

Lehotu na otváranie ponúk obstarávateľská organizácia stanovila na **16.05.2023, 09.30 hod**. miestneho času.

Ponuky sa otvárajú spôsobom a za podmienok uvedených v súťažných podkladov.

1. **Relatívna váha kritéria/jednotlivých kritérií na vyhodnotenie ponúk alebo zostupné poradie dôležitosti kritérií, ak nie je/nie sú uvedené v oznámení o vyhlásení verejného obstarávania alebo v súťažných podkladoch**

Presnejšia formulácia kritérií na vyhodnotenie ponúk je uvedené v prílohe č. 3 tejto výzvy na predloženie ponuky.

1. **Ďalšie potrebné informácie**
	1. Uchádzač môže predložiť len jednu ponuku. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v tejto výzve a v súťažných podkladoch.
	2. Ponuka je vyhotovená elektronicky a vložená do informačného systému JOSEPHINE umiestnenom na webovej adrese https://josephine.proebiz.com/ Elektronická ponuka sa vloží vyplnením ponukového formulára a vložením požadovaných dokladov a dokumentov v informačnom systéme JOSEPHINE umiestnenom na webovej adrese <https://josephine.proebiz.com/> .
	3. Žiadame uchádzačov, aby pri vkladaní svojej ponuky boli obozretní, a skontrolovali, či ponuku vkladajú skutočne k výzve prostredníctvom informačného systému Josephine.
	4. Ponuky doručené obstarávateľskej organizácii po lehote uvedenej v bode 7 tejto výzvy nebudú vyhodnocované.
	5. Ponuky predložené v stanovenej lehote budú archivované obstarávateľskou organizáciou, ich obsah a informácie budú použité výlučne len na výber partnera.

V Bratislave dňa 11.04.2023

 **Prílohy:**

1. Zoznam odberných miest elektrickej energie DPB
2. Čestné vyhlásenie
3. Kritérium/jednotlivé kritériá na vyhodnotenie ponúk, pravidlá jeho/ich uplatnenia.
4. Cena za dodávku silovej elektriny
5. Spôsob určenia ceny
6. Návrh na plnenie kritérii
7. Zmluva o dodávke elektriny

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dopravný podnik Bratislava, akciová spoločnosť**

Ing. Vladimír Pokojný

 vedúci oddelenia verejného obstarávania

 Príloha č. 1 Zoznam odberných miest elektrickej energie DPB

Zoznam odberných miest elektrickej energie DPB tvorí samostatná príloha č. 1\_ Zoznam odb. miest el. energie DPB **,** tejto výzvy na predloženie ponuky.

Predmetná výzva sa vzťahuje na dodávku elektrickej energie do odberných miest podľa prílohy č. 1 v období od 1.6.2023 do 31.12.2023. Predpokladaným dňom začatia plnenia predmetu zákazky – dodávanie elektrickej energie je 01.06.2023, za podmienky realizácie procesu zmeny dodávateľa elektrickej energie do odberných miest na dodávateľa podľa tejto zmluvy. V prípade, ak z objektívnych dôvodov nedôjde k ukončeniu procesu zmeny dodávateľa elektrickej energie tak, aby začiatok plnenia zmluvy bol od 01.06.2023, začiatok plnenia bude stanovený na základe dohody medzi obstarávateľskou organizáciou a úspešným uchádzačom ako technicky najskoršie možný termín.

Predpokladané množstvo odberu elektriny v tomto období je 28 300 MWh (spolu pre veľkoodberné aj maloodberné miesta).

Príloha č. 2 Čestné vyhlásenia záujemcu

**Čestné vyhlásenia záujemcu**

záujemca *(obchodné meno a sídlo/miesto podnikania záujemcu alebo obchodné mená a sídla/miesta podnikania všetkých členov skupiny dodávateľov)* ........................ týmto vyhlasuje, že

súhlasí s návrhom Zmluvy o dodávke elektriny podľa prílohy č. 7 vyzýva na predloženie ponuky v rámci konkrétnej zákazky s názvom „**Dodávka elektrickej energie pre DPB, a. s. \_ kategória 1\_výzva EEaP 01\_2023**“,

dokumenty v rámci žiadosti o účasť, ktorá bola v rámci dynamického nákupného systému s názvom „**Dodávka elektrickej energie a zemného plynu,** predložená elektronicky, spôsobom určeným funkcionalitou informačného systému JOSEPHINE sú zhodné s originálnymi dokumentmi;

a zároveň

ak uchádzač nevypracoval ponuku predkladanú na konkrétnu zákazku zadávanú v rámci dynamického nákupného systému sám, uvedie v tomto čestnom vyhlásení osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.

|  |  |
| --- | --- |
| Meno a priezvisko: |  |
| Obchodné meno alebo názov: |  |
| Adresa pobytu, sídlo alebo miesto podnikania: |  |
| Identifikačné číslo(ak je pridelené): |  |

v .................... dňa ........................... ..................................................

 podpis

v .................... dňa ........................... ..................................................

 podpis

*doplniť podľa potreby*

 Príloha č.3 - Kritérium/jednotlivé kritériá na vyhodnotenie ponúk, pravidlá jeho/ich uplatnenia.

**KRITÉRIUM NA VYHODNOTENIE PONÚK**

**A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Ponuky sa vyhodnocujú na základe kritéria na vyhodnotenie ponúk**

„Najnižšia cena za dodanie požadovaného artikla (položky)/služby predmetu zákazky v EUR bez DPH“

Komisia na vyhodnotenie ponúk prostredníctvom informačného systému JOSEPHINE automatizovaným spôsobom v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) vyhodnotí ponuky uchádzačov predložené na konkrétnu časť zákazky zadávanú v rámci dynamického nákupného systému, ktoré neboli vylúčené, podľa kritéria na vyhodnotenie ponúk (ďalej len „kritérium“) určeného v tejto výzve na predkladanie ponúk na konkrétnu zákazku zadávanú v rámci dynamického nákupného systému.

**Kritérium na vyhodnotenie ponúk:** „Najnižšia cena za dodanie požadovaného artikla (položky)/služby predmetu zákazky v EUR bez DPH“

Uchádzačom predložený návrh na plnenie pre každý artikel (položku)/službu predmetu zákazky musí byť zaokrúhlený na dve desatinné miesta.

Jediným kritériom na vyhodnotenie ponúk predložených na konkrétny artikel (položku)/službu zákazky zadávanej v rámci dynamického nákupného systému je najnižšia navrhovaná cena za dodanie požadovaného artikla (položky)/služby predmetu zákazky v EUR bez DPH.

Všetky ceny uvedené v ponuke uchádzača podľa výzvy na predkladanie ponúk musia byť zaokrúhlené na dve desatinné miesta.

**Pravidlá na uplatnenie kritéria:**

„Najnižšia cena za dodanie požadovaného každého artikla (položky)/služby predmetu zákazky v EUR bez DPH“

Systém JOSEPHINE automatizovane označí ponuku pre každý artikel (položku)/službu predloženú na konkrétny artikel (položku)/službu zákazky zadávanú v rámci dynamického nákupného systému s najnižšou cenou za prvú, ponuku predloženú na konkrétny artikel (položku)/službu zákazky zadávanú v rámci dynamického nákupného systému s druhou najnižšou cenou za identický artikel (položku)/službu za druhú, atď. Ponuku uchádzača predloženú na konkrétny artikel (položku)/službu zákazky zadávanej v rámci dynamického nákupného systému, ktorú systém JOSEPHINE automatizovane vyhodnotil podľa predmetného kritéria za prvú, t. j. úspešnú ponuku pre daný artikel (položku)/službu odporučí komisia na vyhodnotenie ponúk, obstarávateľskej organizácii prijať.

Obstarávateľská organizácia stanovuje pre prípad zhody ponúk uchádzačov rozhodné kritérium, ktoré stanoví, ktorá ponuka je úspešnou.

Obstarávateľská organizácia stanovila nasledovné rozhodné kritérium, ktoré sa uplatní vzostupnom poradí v prípade, že predchádzajúce rozhodné kritérium je zhodné:

1. V prípade, ak viaceré ponuky budú obsahovať rovnakú ponuku – rovnakú cenu, pri určení poradia ponúk obstarávateľská organizácia uprednostní uchádzača, ktorého ponuka bola elektronicky predložená ako prvá.

Obstarávateľská organizácia môže zrušiť zadávanú zákazku vyhlásenú na základe tejto výzvy na predkladanie ponúk, ak najnižšia hodnota Aditívneho koeficientu K bude vyššia ako 25 EUR/MWh.

 Príloha č. 4 Cena za dodávku silovej elektriny

Cena za združenú dodávku elektrickej energie v MWh bude stanovená vo forme SPOTu a vypočítaná podľa nižšie uvedených vzorcov:

* pre mesačne odčítané odberné miesta s priebehovým meraním

Cena ISOTM = Sum [(ISOTDH +K)DH x NDH] / NDM [EUR/MWh]

* pre ročne odčítané odberné miesta bez priebehového merania

Cena ISOTR = Sum [(ISOTDH +K)DH x NDH] / NDR [EUR/MWh]

pričom:

|  |  |
| --- | --- |
| „Cena ISOTM“ | je cena silovej elektriny podľa tejto zmluvy; vždy určená v súlade s čl. IV. bod 1 pre obdobie kalendárneho mesiaca |
| „Cena ISOTR“ | je cena silovej elektriny podľa tejto zmluvy; vždy určená v súlade s čl. IV. bod 1 pre obdobie kalendárneho roka stanovená pre každú celú hodinu príslušného dňa podľa typového diagramu prideleného prevádzkovateľom distribučnej sústavy. |
| „ISOTDH “ | je hodnota „Ceny ISOT“ v EUR/MWh pre slovenskú obchodnú oblasť na dennom trhu organizovanom OKTE, a.s., zverejňovaná na web adrese <https://www.okte.sk/sk> v záložke Krátkodobý trh | Zverejnenie údajov | Mesačná správa o DT pre príslušný kalendárny mesiac a rok dodávky | v stĺpci „Cena“ pre príslušný deň „D“ a hodinu „H“ a mesiac „M“ dodávky;  |
| „H“ | je príslušná hodina daného dňa „D“, v ktorej množstvo odobratej elektriny bude ocenené cenou ISOT platnou pre danú hodinu „H“ v rámci dňa „D“; |
| „D“ | je pre účely výpočtu ceny podľa vzorca príslušný kalendárny deň dodávky; |
| „NDH“ | je skutočne odobraté množstvo elektriny odberateľom v deň „D“ a hodiny „H“ dodávky, v danom fakturačnom období; pre vylúčenie pochybností ide o odberateľom odobrané a hodinovými cenami ISOT ocenené hodinové množstvá elektriny. Pri ročne odpočítaných odberných miestach je stanovená pre každú celú hodinu príslušného dňa podľa typového diagramu prideleného prevádzkovateľom distribučnej sústavy. |
| „NDM“ | je odberateľom skutočne odobraté množstvo elektriny kumulatívne za celé príslušné fakturačné obdobie (kalendárny mesiac). |
| „NDR“ | je odberateľom skutočne odobraté množstvo elektriny kumulatívne za celé príslušné fakturačné obdobie (kalendárny rok). |
| „K“ | je aditívny koeficient, ktorého číselná hodnota pre príslušný produkt a jeho hodnotu je zmluvne dohodnutá  |
| Hodnota koeficientu K | je zmluvnými stranami pre účely tejto zmluvy dohodnutý vo výške XX,XX €/MWh |

1. Cena za dodávku silovej elektriny podľa tejto zmluvy je pevná cena, vrátane prenesenia zodpovednosti za odchýlku na dodávateľa a vzťahuje sa na dodávku elektriny aj v prípade prečerpania alebo nedočerpania dohodnutého množstva elektriny. Odberateľ nie je povinný odobrať v odberných miestach množstvo elektriny v uvedenej výške. Odberateľovi bude fakturovaná len skutočne odobratá elektrina.
2. Jednotková cena bude zaokrúhlená na dve desatinné miesta.
3. Odberné miesta s minimálnym trvalým nemeraným odberom, kde nie je technicky a ekonomicky možné odber elektriny merať určeným meradlom prevádzkovateľa, je pre odberné miesta DPB, a. s. mesačný poplatok za elektrickú energiu stanovený za každých začatých 10 W inštalovaného príkonu cenou 0,63 €/10W bez DPH.

 Príloha č. 5 Spôsob určenia ceny

**SPÔSOB URČENIA CENY**

1. Uchádzačom navrhovaný koeficient K za nákup elektrickej energie a cena za dodávku elektriny musí byť stanovená v súlade s ust. zákona č. 18/1996 Z. z. o cenách v znení neskorších predpisov a v súlade s ust. vyhlášky Ministerstva financií Slovenskej republiky č. 87/1996 Z. z. ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. V koeficiente K musia byť započítané všetky ekonomicky oprávnené náklady a primeraný zisk podľa § 2 a § 3 zákona č. 18/1996 Z. z. o cenách v znení neskorších predpisov a § 3 vyhlášky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
3. Cena za združenú dodávku elektriny (v EUR bez DPH za 1 MWh) bude stanovená na základe vzorca uvedeného v prílohe č. 4 Cena za dodávku silovej elektriny.

Cena za dodávku elektriny bude pozostávať z koeficientu K a priemernej váženej spotovej ceny, ktorá je v danej hodine ocenená hodinovou cenou elektriny na dennom trhu SR organizovanom spoločnosťou OKTE, a. s. Táto cena je pravidelne zverejňovaná na internetových stránkach OKTE a. s., pričom ako podklad pre fakturáciu sa použije cena uvedená v mesačnej správe o dennom trhu (Podrobný prehľad o DT) pre príslušný mesiac fakturácie, ktorá je verejne dostupná na adrese <https://okte.sk/sk/kratkodoby-trh/zverejnenie-udajov-dt/podrobny-prehlad-dt/>. V prípade, že sa umiestnenie príslušných hodnôt denného trhu zmení, resp. sa zmení názov Podrobný prehľad o DT, dodávateľ pre stanovenie ceny použije príslušné hodnoty zo zodpovedajúceho dostupného umiestnenia. Pre účely fakturácie sa za zúčtovacie obdobie stanoví jedna vážená priemerná cena podľa veľkosti spotreby v hodinovom intervale.

1. V koeficiente K nie je zahrnutá:
* cena za distribučné služby a ostatné tarify fakturované prevádzkovateľom distribučnej sústavy; cenu za distribučné služby bude úspešný uchádzač účtovať vo výške v súlade s platnými cenovými rozhodnutiami Úradu pre reguláciu sieťových odvetví vzťahujúcimi sa na distribučné služby poskytované prevádzkovateľom distribučnej sústavy do odberných miest obstarávateľa, cenu za ostatné služby súvisiace s distribúciou elektriny bude úspešný uchádzač účtovať podľa platného cenníka služieb prevádzkovateľa distribučnej sústavy. Ak dôjde k zmene regulovaných cien na základe zmeny cenového rozhodnutia Úradu pre reguláciu sieťových odvetví počas trvania zmluvy, je úspešný uchádzač oprávnený účtovať ceny v súlade s podmienkami príslušného nového cenového rozhodnutia Úradu pre reguláciu sieťových odvetví;
* cena za prevádzkovanie systému a systémové služby; tieto bude úspešný uchádzač účtovať vo výške v súlade s platnými cenovými rozhodnutiami Úradu pre reguláciu sieťových odvetví pre OKTE, a.s.;
* poplatok za odvod do Národného jadrového fondu; tento bude úspešný uchádzač účtovať vo výške podľa nariadenia vlády č. 21/2019 Z. z., ktorým sa ustanovuje výška ročného odvodu určeného na úhradu historického dlhu z dodanej elektriny koncovým odberateľom elektriny a podrobnosti o spôsobe jeho výberu pre Národný jadrový fond, jeho použití a o spôsobe a lehotách jeho úhrady v znení neskorších predpisov;
* daň z pridanej hodnoty; túto bude úspešný uchádzač účtovať vo výške podľa platných právnych predpisov v čase dodania elektriny;
* spotrebná daň; túto bude úspešný uchádzač účtovať vo výške podľa platných právnych predpisov v čase dodania elektriny.
1. Koeficient K musí byť vypočítaný a vyjadrený v € /MWh, bez DPH, zaokrúhlený na dve desatinné miesta.
2. Koeficient K vypočítaný a vyjadrený v €/MWh, zaokrúhlený na dve desatinné miesta uchádzač uvedie do príslušného formulára „Návrh na plnenie kritérií“, ktorý tvorí Prílohu č. 6 tejto výzvy.

 Príloha č. 6 Návrh na plnenie kritérií

|  |  |  |
| --- | --- | --- |
| **Por. č.** | **Názov služby** | **Celková cena za aditívny koeficient v EUR bez DPH** |
|  |  |  |
|  | **Dodávka elektrickej energie pre DPB, a. s. \_ kategória 1\_výzva EEaP 01\_2023** |  |
|  | Aditívny koeficient K vypočítaný a vyjadrený v €/MWh | [0000,00] |
|  |  |  |
|  | Spolu | [0000,00] |

Príloha č. 7 Zmluva o dodávke elektriny

Zmluva o dodávke elektriny tvorí samostatnú prílohu číslo 7 tejto výzvy.